इंग्लिस प्रिमियर लिग : अन्तिम समयको गोलमा लिभरपुल विजयी
डार्विन नुनेजले बेञ्चबाट आउँदै अन्तिम समयमा गोल गरेपछि लिभरपुलले इंग्लिस प्रिमियर लिगमा शनिबार नटिङ्घम फरेस्टलाई १–० ले हराएको छ ।
काठमाडौँ — डार्विन नुनेजले बेञ्चबाट आउँदै अन्तिम समयमा गोल गरेपछि लिभरपुलले इंग्लिस प्रिमियर लिगमा शनिबार नटिङ्घम फरेस्टलाई १–० ले हराएको छ ।दोस्रो हाफको इन्ज्युरी समयको नवौं मिनेटमा हेडबाट भएको गोलपछि लिभरपुलले शीर्षमा चार अंकको अग्रता पनि लिएको छ ।लिभरपुलको २७ खेलबाट ६३ अंक भएको छ भने म्यानचेस्टर सिटीको ५९ अंक छ । चौथो स्थानमा रहेको एस्टन भिल्लाले लुटन टाउनलाई ३–२ ले हरायो । उसको ५५ अंक भएको छ ।यस्तै उसको ठीक पछाडि रहेको टोटनहमले क्रिस्टल प्यालेसलाई ३–१ ले पराजित गर्‍यो । अन्य खेलमा वेस्ट ह्यामले एभरटनलाई ३–१, फुलहमले ब्राइटनलाई ३–० र न्युकासल युनाइटेडले उल्भ्सलाई ३–० लाई हरायो । ब्रेन्टफोर्ड र चेल्सीबीचको खेल भने २–२ को बराबरीमा समाप्त भयो । 